De socialdemokratiske politikere i Rebild Kommune begynder så småt at røre på sig, når det gælder kampen om at blive partiets borgmesterkandidat. Morten Lem har meddelt, at han stiller op - dermed skal han kæmpe imod Thøger Elmelund Kristensen, som også gerne vil være partiets frontfigur i Rebild Kommune, når partiet skal finde deres nye borgmesterkandidat til et repræsentantskabsmøde den 22. marts. Socialdemokraternes borgmesterkandidat skal i 2013 forsøge at slå Venstres Anny Winther ved kommunalvalget.
Socialdemokraterne i Rebild Kommune vælger den 22. marts deres borgmesterkandidat, som skal slå Venstres Anny Winther. To kamphaner har meldt sig på banen.